# Базилика на Божията майка на мира в Ямусукро

### от Уикипедия, свободната енциклопедия

Базиликата в Ямусукро

Базиликата Божията майка на мира в Ямусукро, Кот д'Ивоар (фр. Basilique de Notre Dame de la Paix de Yamoussoukro) е най-големият и най-високият католически храм в Африка и света. Базиликата не е катедрален храм.

Тя се намира в Ямусукро – административна столица на Кот д’Ивоар и е построена между 1985 и 1989 г. В строителството й са вложени 300 млн. долара. За строителството е използван мрамор, внесен от Италия, а витражните стъкла са внесени от Франция. Проектът на купола е заимстван от базиликата Св. Петър във Ватикана – той е малко по-малък размер от купола на храма във Ватикана, но е с по-голям кръст. В базиликата има множество колони от различни архитектурни стилове. В съседство са построени две идентични сгради – административна сграда и папска вила.

Витражи покриват стените на базиликата

Основният камък е поставен на 10 август 1985 г., а на 10 септември 1990 г. храмът е осветен от папа Йоан Павел II.

Според книгата на рекордите на Гинес със своята площ от 30 000 кв.м и височина на купола 158 м базиликата е най-голямата църква в света. Базиликата разполага със 7 000 седящи места и възможност за провеждане на литургии с участие общо на 11 000 души.

Общомедия разполага с
мултимедийно съдържание за Базилика на Божията майка на мира в Ямусукро

Строителството на базиликата е съпроводено с разногласия в общественото световно мнение във връзка с целесъобразността на такъв храм в Кот д’Ивоар. Най-големият католически храм е построен в една от най-бедните държави на Африка, в която католиците са едва 30 % от населението. Той се намира в центъра на африканския буш, в беден регион, където само богатите имат достъп до течаща вода и други санитарни условия. Идеята за построяването на огромната базилика е на тогавашния президент - Феликс Хуфуе-Боани, който премества административната столица на Кот д’Ивоар от 3 милионния град Абиджан в 150 хилядния Ямусукро.

Взето от „http://bg.wikipedia.org../../../%D0%B1/%D0%B0/%D0%B7/%D0%91%D0%B0%D0%B7%D0%B8%D0%BB%D0%B8%D0%BA%D0%B0_%D0%BD%D0%B0_%D0%91%D0%BE%D0%B6%D0%B8%D1%8F%D1%82%D0%B0_%D0%BC%D0%B0%D0%B9%D0%BA%D0%B0_%D0%BD%D0%B0_%D0%BC%D0%B8%D1%80%D0%B0_%D0%B2_%D0%AF%D0%BC%D1%83%D1%81%D1%83%D0%BA%D1%80%D0%BE_86ab.html“.

Категории: Католически църкви | Кот д'Ивоар

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Français
- Italiano
- ‪Norsk (nynorsk)‬
- ‪Norsk (bokmål)‬
- Polski
- Piemontèis
- Português
- Svenska